బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
‘కమ్మ రాజ్యంలో కడప రెడ్లు’.. వివాదమే లేని సినిమా.. చంద్రబాబుపై ఒట్టేసిన ఆర్జీవీ!
RGV | రామ్ గోపాల్ వర్మ మరో బాంబ్‌ పేల్చారు. అస్సలు వివాదం లేదంటూనే వివాదాస్పద సినిమాకు సంబంధించిన ప్రకటన ఒకటి చేశారు. తన అభిమానులకు కిక్ ఇచ్చే అప్‌డేట్‌తో వచ్చారు.
Samayam Telugu | Updated:
Aug 8, 2019, 07:43PM IST
‘కమ్మ రాజ్యంలో కడప రెడ్లు’.. వివాదమే లేని సినిమా.. చంద్రబాబుపై ఒట్టేసిన ఆర్జీవీ...
అస్సలు వివాదాస్పదం కాని సినిమా అంటూ వివాదాస్పద దర్శకుడు రామ్ గోపాల్ వర్మ మరో వివాదానికి తెరలేపారు. ‘కమ్మ రాజ్యంలో కడప రెడ్లు’ అనే సినిమాను ఆ మధ్య ఆర్జీవీ ప్రకటించిన విషయం తెలిసిందే. ‘లక్ష్మీస్ ఎన్టీఆర్’ సినిమా వివాదం తరవాత ఈ ప్రాజెక్ట్‌పై అప్‌డేట్ ఏమీ రాకపోవడంతో ఇది అటకెక్కేసిందని అంతా అనుకున్నారు. కానీ, ఆర్జీవీ మాత్రం చడీచప్పుడూ లేకుండా ఈ సినిమాను పూర్తిచేస్తున్నారు. ఇప్పటికే ఒక పాట కూడా పూర్తిచేశారు. ఈ పాట ట్రైలర్‌ను రేపు (ఆగస్టు 9న) ఉదయం 9 గంటలకు విడుదల చేస్తున్నారు. ఈ మేరకు ట్విట్టర్ ద్వారా ఆర్జీవీ ప్రకటించారు.
The most non controversial film “కమ్మ రాజ్యం లో కడప రెడ్లు " 1st Song trailer release Tmrw Friday 9th at 9 Am
&mdash; Ram Gopal Varma (@RGVzoomin) 1565244783000
‘ది మోస్ట్ నాన్ కాంట్రవర్షియల్ ఫిల్మ్’ అంటూ తన సినిమా గురించి ఆర్జీవీ చెప్పుకున్నారు. ఆంధ్రప్రదేశ్‌లో భవిష్యత్తులో ఉండబోయే పరిస్థితిపై ప్రస్తుతం రాసుకున్న కథే ‘కమ్మ రాజ్యంలో కడప రెడ్లు’ అని వర్మ తన ట్వీట్‌లో పేర్కొన్నారు. ఇది నిజంగా అస్సలు వివాదాస్పదం కాని సినిమా అని అన్నారు. చంద్రబాబు నాయుడుపై ఒట్టేసి చెబుతున్నా అని పేర్కొన్నారు. తొలి పాట ట్రైలర్‌ను రేపు ఉదయం 9 గంటలకు విడుదల చేస్తున్నామని చెప్పారు.